L’IES Comarcal  viu la graduació de la seua primera promoció de Batxiller
2025-07-24

Estaven nerviosos, desitjant rebre el seu reconeixement i pensant ja en la PAU que marcaran el seu futur educatiu i professional. Eren els alumnes i les alumnes de Batxiller de l’IES Comarcal, el centre educatiu de Burjassot que ha viscut la graduació de la seua primera promoció de Batxiller.

El Centre Cultural Tívoli ha sigut el lloc escollit perquè les alumnes i els alumnes, acompanyats de les seues famílies, recolliren el diploma que els ha entregat el centre com a graduats. Una vesprada molt especial per a tots i totes que no van voler perdre’s la regidora d’Educació, Olga Camps i la regidora de Cultura i Joventut, Estefanía Ballesteros, que van aplaudir a aquesta primera promoció del centre.

Ambdues van donar l’enhorabona a l’equip docent per la seua gran labor realitzada i van felicitar a les graduades i els graduats.